**ΠΑΡΑΡΤΗΜΑ Δ : ΣΧΕΔΙΟ ΣΥΜΒΑΣΗΣ - (ΟΡΟΙ ΒΑΣΕΙ ΤΩΝ ΟΠΟΙΩΝ ΘΑ ΕΚΤΕΛΕΣΤΕΙ Η ΣΥΜΒΑΣΗ)**

**ΣΧΕΔΙΟ ΣΥΜΒΑΣΗΣ**

(ΟΡΟΙ ΒΑΣΕΙ ΤΩΝ ΟΠΟΙΩΝ ΘΑ ΕΚΤΕΛΕΣΤΕΙ Η ΣΥΜΒΑΣΗ)

****

**ΕΛΛΗΝΙΚΗ ΔΗΜΟΚΡΑΤΙΑ** **Μυτιλήνη ..**/../2017

**ΝΟΜΟΣ ΛΕΣΒΟΥ** **Αριθμ. Πρωτ**.:

**ΔΗΜΟΣ ΛΕΣΒΟΥ**

**Δ/ΝΣΗ ΟΙΚΟΝΟΜΙΚΩΝ ΥΠΗΡΕΣΙΩΝ**

**ΤΜΗΜΑ ΑΠΟΘΗΚΩΝ ΠΡΟΜΗΘΕΙΩΝ**

**ΥΛΙΚΩΝ ΕΞΟΠΛΙΣΜΟΥ ΥΠΗΡΕΣΙΩΝ**

**ΓΡΑΦΕΙΟ ΠΡΟΜΗΘΕΙΩΝ ΚΑΙ**

**ΔΗΜΟΠΡΑΣΙΩΝ ΠΡΟΜΗΘΕΙΩΝ**

**Δημόσια Σύμβαση Προμήθειας**

 **Προμήθεια υλικών για την κάλυψη δράσεων πυροπροστασίας**

Σήμερα την …η του μηνός ……………. του έτους 2017, στα Γραφεία του Δήμου Λέσβου στην Μυτιλήνη (Ελ. Βενιζέλου 13-17, τηλ. 22513-50500, FAX 22513-50608), οι κατωτέρω υπογράφοντες:

**α.** **Γαληνός Σπυρίδων, Δήμαρχος Λέσβου** (καλούμενος στο εξής ΕΡΓΟΔΟΤΗΣ), ενεργώντας στην προκειμένη περίπτωση ως νόμιμος εκπρόσωπος του Δήμου Λέσβου (Α.Φ.Μ.: 997817113), αφενός και αφετέρου,

**β**. **………………………………………,** κάτοικος …………………………, με Α.Δ.Τ. …………………………., ενεργώντας με την ιδιότητα του νόμιμου εκπροσώπου της εταιρείας με την επωνυμία …………………………………. (στο εξής καλουμένη ΑΝΑΔΟΧΟΣ), που εδρεύει στη ………………………………….. , Τ.Κ. …………………., τηλ. …………………………., με Α.Φ.Μ ………………………., υπάγεται στη Δ.Ο.Υ. ………………………………………,

###### ΣΥΜΦΩΝΗΣΑΝ ΚΑΙ ΣΥΝΑΠΟΔΕΧΤΗΚΑΝ

Τα ακόλουθα :

Ο ΠΡΩΤΟΣ των συμβαλλομένων ΔΗΜΟΣ ΛΕΣΒΟΥ, υπό την προαναφερθείσα ιδιότητά του και έχοντας υπόψη:

1. το Ν.4412/2016 «Δημόσιες Συμβάσεις Έργων, Προμηθειών και Υπηρεσιών»
2. το Ν.3463/2006 (ΦΕΚ 114 Α/8-6-2006) Κύρωση του Κώδικα Δήμων και Κοινοτήτων
3. το Ν.3852/2010 «Νέα Αρχιτεκτονική της Αυτοδιοίκησης και της Αποκεντρωμένης Διοίκησης - Πρόγραμμα Καλλικράτης»
4. Το Π.Δ. 80/2016 «Ανάληψη υποχρεώσεων από τους διατάκτες»
5. τις τροποποιητικές και συμπληρωματικές διατάξεις των ανωτέρω
6. τα σχετικά έγγραφα – αποφάσεις της υπηρεσίας με τις σχετικές αναρτήσεις, ήτοι:
	1. Την υπ 710/26-6-2017 απόφαση της Οικονομικής Επιτροπής με την οποία, εγκρίθηκαν οι τεχνικές προδιαγραφές και καθορίστηκαν οι όροι του δημόσιου συνοπτικού διαγωνισμού για την παρούσα προμήθεια.
	2. Την αριθ 684/21-6-2017ΑΑΥ
	3. Το Αρ. Πρωτ 30538/31-5--2017 Πρωτογενούς αιτήματος

Σχετική ανάρτηση ΚΗΜΔΗΣ (ΑΔΑΜ) : 17REQ001564969.

* 1. Την αριθμ. 710/21-6-2017 απόφαση Οικονομικής Επιτροπής ως Εγκεκριμένο αίτημα / Σχετική ανάρτηση ΚΗΜΔΗΣ (ΑΔΑΜ) : 17REQ001611764..
	2. Την με Αρ. Πρωτ.37284/29-6-2017 Προκήρυξη / Σχετική ανάρτηση στη ΔΙΑΥΓΕΙΑ (ΑΔΑ) : 7Κ7ΞΩΛΦ-ΤΕΟ.
	3. Την αριθ.. …………………….. απόφαση ΟΕ για την έγκριση των πρακτικών του διαγωνισμού.
	4. Την από ………………………….. Ανακοίνωση Κατακύρωσης της προμήθειας.

**ΑΝΑΘΕΤΕΙ**

Στη δεύτερη των συμβαλλομένων προμηθεύτρια εταιρεία, την προμήθεια με τίτλο «**Προμήθεια υλικών για την κάλυψη δράσεων πυροπροστασίας**»

έναντι του συνολικού ποσού των …………………………………………….. χιλιάδων …………………………………… ευρώ (……………………………. €) με Φ.Π.Α.

**ΑΡΘΡΟ 1ο**

**ΣΤΟΙΧΕΙΑ ΤΟΥ ΥΠΟ ΠΡΟΜΗΘΕΙΑ ΕΙΔΟΥΣ**

Το είδος προμήθειας, η ποσότητα, η συμβατική δαπάνη και ο φορέας για τον οποίο προορίζεται αυτό, ορίζονται ως κατωτέρω :

Ο ενδεικτικός προϋπολογισμός της προμήθειας αναμένεται να ανέλθει στο ποσό των είκοσι πέντε χιλιάδων ευρώ (**44.000,00 €**) συμπεριλαμβανομένου του Φ.Π.Α. 17%. Η προμήθεια θα βαρύνει τον Κ.Α. **35.7131.0006**, του προϋπολογισμού οικονομικού έτους 2017 του Δήμου Λέσβου.

 Οι τιμές προκύπτουν μετά από έρευνα αγοράς ή με βάση τις περσινές τιμές αντίστοιχου είδους συμπεριλαμβανομένου του Φ.Π.Α. Η χρηματοδότηση της προμήθειας προέρχεται από πιστώσεις του Προυπολογισμού του Δήμου Λέσβου.

H ανωτέρω τιμές νοείται για παράδοση του ανωτέρω ειδών, με ευθύνη, μέριμνα και δαπάνη του ΑΝΑΔΟΧΟΥ, όπως αναφέρεται αναλυτικά στη Διακήρυξη και στη προσφορά του αναδόχου και περιλαμβάνει την αξία των μηχανημάτων και τυχόν παρελκόμενο εξοπλισμό, τα έξοδα μεταφοράς και τοποθέτησής του (εάν προβλέπεται στη Διακήρυξη), τα έξοδα πιθανών δοκιμών για τη θέση σε πλήρη λειτουργία αυτού και την εκπαίδευση του προσωπικού (χρήστες) που θα υποδειχθεί. Περιλαμβάνει δε επί πλέον, τις υπέρ τρίτων κρατήσεις, το φόρο εισοδήματος και τον αναλογούντα Φ.Π.Α., σύμφωνα με τη Διακήρυξη και την προσφορά του ΑΝΑΔΟΧΟΥ.

**ΑΡΘΡΟ 2ο**

**ΤΟΠΟΣ, ΤΡΟΠΟΣ ΚΑΙ ΧΡΟΝΟΣ ΠΑΡΑΔΟΣΗΣ –ΠΑΡΑΛΑΒΗ**

2.1 Συνολική προθεσμία – Τόπος και τρόπος παράδοσης

Ο συνολικός χρόνος γα την ολοκλήρωση των συμβατικών υποχρεώσεων του Αναδόχου ορίζεται από την υπογραφή της σύμβασης και μέχρι ένα ημερολογιακό έτος. Η παράδοση θα γίνει τμηματικά από την επομένη ημέρα υπογραφής της σύμβασης και μέχρι τη λήξη αυτής.

 Ο προμηθευτής υποχρεούται να ειδοποιεί την υπηρεσία που εκτελεί την προμήθεια, την αποθήκη υποδοχής των υλικών και την επιτροπή παραλαβής, για την ημερομηνία που προτίθεται να παραδώσει το υλικό, τουλάχιστον πέντε (5) εργάσιμες ημέρες νωρίτερα.

Μετά από κάθε προσκόμιση υλικού στην αποθήκη υποδοχής αυτών, ο προμηθευτής υποχρεούται να υποβάλει στην υπηρεσία αποδεικτικό, θεωρημένο από τον υπεύθυνο της αποθήκης, στο οποίο αναφέρεται η ημερομηνία προσκόμισης, το υλικό, η ποσότητα και ο αριθμός της σύμβασης σε εκτέλεση της οποίας προσκομίστηκε.

2.2 Παραλαβή των ειδών

 Τα παραδοτέα είδη θα είναι αυτά τα οποία ο ανάδοχος δεσμεύτηκε με την προσφορά του να προσκομίσει. Η απόλυτη συμφωνία με τις κατατεθειμένες προδιαγραφές, είναι απαραίτητη. Η παραλαβή των ειδών θα γίνει από την αρμόδια Επιτροπή Παραλαβής του Δήμου. Το πρωτόκολλο οριστικής παραλαβής θα συνταχθεί κατόπιν μακροσκοπικού ελέγχου των ειδών, αφού θα έχει περαιωθεί η παράδοσή τους.

Μετά την ολοκλήρωση της ως άνω διαδικασίας η Επιτροπή Παραλαβής μπορεί: α) να παραλάβει τα είδη, β) να παραλάβει το υλικό με παρατηρήσεις λόγω αποκλίσεων από τις τεχνικές προδιαγραφές της σύμβασης, γ) να απορρίψει το υλικό.

Η σύμβαση θεωρείται ότι εκτελέστηκε όταν συντρέχουν οι εξής προϋποθέσεις: α. Παραδόθηκε ολόκληρη η ποσότητα ή, σε περίπτωση διαιρετού υλικού, η ποσότητα που παραδόθηκε υπολείπεται της συμβατικής, κατά μέρος που κρίνεται ως ασήμαντο από το αρμόδιο όργανο, β. παραλήφθηκαν οριστικά ποσοτικά και ποιοτικά τα υπό προμήθεια είδη, γ. έγινε η αποπληρωμή του συμβατικού τιμήματος, αφού προηγουμένως επιβλήθηκαν κυρώσεις ή εκπτώσεις, δ. εκπληρώθηκαν και οι λοιπές συμβατικές υποχρεώσεις και από τα δύο συμβαλλόμενα μέρη και αποδεσμεύθηκαν οι σχετικές εγγυήσεις κατά τα προβλεπόμενα από τη σύμβαση.

Αν η παραλαβή των υλικών και η σύνταξη του σχετικού πρωτοκόλλου δεν πραγματοποιηθεί από την επιτροπή παραλαβής μέσα στον οριζόμενο χρόνο, θεωρείται ότι η παραλαβή συντελέσθηκε αυτοδίκαια, με κάθε επιφύλαξη των δικαιωμάτων του Δημοσίου και εκδίδεται προς τούτο σχετική απόφαση του αρμοδίου αποφαινομένου οργάνου, με βάση μόνο το θεωρημένο από την υπηρεσία που παραλαμβάνει τα υλικά αποδεικτικό προσκόμισης τούτων, σύμφωνα δε με την απόφαση αυτή η αποθήκη του φορέα εκδίδει δελτίο εισαγωγής του υλικού και εγγραφής του στα βιβλία της, προκειμένου να πραγματοποιηθεί η πληρωμή του προμηθευτή.

 Ανεξάρτητα από την, κατά τα ανωτέρω, αυτοδίκαιη παραλαβή και την πληρωμή του προμηθευτή, πραγματοποιούνται οι προβλεπόμενοι από την σύμβαση έλεγχοι από επιτροπή που συγκροτείται με απόφαση του αρμοδίου αποφαινομένου οργάνου, στην οποία δεν μπορεί να συμμετέχουν ο πρόεδρος και τα μέλη της επιτροπής που δεν πραγματοποίησε την παραλαβή στον προβλεπόμενο από την σύμβαση χρόνο. Η παραπάνω επιτροπή παραλαβής προβαίνει σε όλες τις διαδικασίες παραλαβής που προβλέπονται από την σύμβαση και το άρθρο 208 του Ν.4412/16 και συντάσσει τα σχετικά πρωτόκολλα. Οι εγγυητικές επιστολές καλής εκτέλεσης δεν επιστρέφονται πριν από την ολοκλήρωση όλων των προβλεπομένων από τη σύμβαση ελέγχων και τη σύνταξη των σχετικών πρωτοκόλλων, σύμφωνα με τα οριζόμενα στο άρθρο 71 του Ν.4412/16. Οποιαδήποτε ενέργεια που έγινε από την αρχική επιτροπή παραλαβής, δεν λαμβάνεται υπόψη.

2.3 Παράταση συμβατικού χρόνου παράδοσης

 Ο προμηθευτής υποχρεούται να παραδίδει το υλικό μέσα στα χρονικά όρια και με τον τρόπο που ορίζει η σύμβαση.

 Ο συμβατικός χρόνος παράδοσης των υλικών μπορεί να παρατείνεται υπό τις ακόλουθες σωρευτικές προϋποθέσεις: α) τηρούνται οι όροι της διάταξης του άρθρου 132 του Ν.4412/16, β) έχει εκδοθεί αιτιολογημένη απόφαση του αρμόδιου αποφαινόμενου οργάνου της αναθέτουσας αρχής μετά από γνωμοδότηση αρμοδίου συλλογικού οργάνου είτε με πρωτοβουλία της αναθέτουσας αρχής και εφόσον συμφωνεί ο προμηθευτής είτε ύστερα από σχετικό αίτημα του προμηθευτή το οποίο υποβάλλεται υποχρεωτικά πριν από τη λήξη του συμβατικού χρόνου, γ) το χρονικό διάστημα της παράτασης είναι ίσο ή μικρότερο από τον αρχικό συμβατικό χρόνο παράδοσης.
 Στην περίπτωση παράτασης του συμβατικού χρόνου παράδοσης, ο χρόνος παράτασης δεν συνυπολογίζεται στο συμβατικό χρόνο παράδοσης.

 Η απόφαση παράτασης εκδίδεται εντός ευλόγου χρονικού διαστήματος από την υποβολή του σχετικού αιτήματος του προμηθευτή.

 Στην περίπτωση παράτασης του συμβατικού χρόνου παράδοσης συνεπεία λόγων ανωτέρας βίας ή άλλων ιδιαιτέρως σοβαρών λόγων που καθιστούν αντικειμενικώς αδύνατη την εμπρόθεσμη παράδοση των συμβατικών ειδών, δεν επιβάλλονται κυρώσεις. Σε κάθε άλλη περίπτωση παράτασης του συμβατικού χρόνου παράδοσης, επιβάλλονται οι κυρώσεις που προβλέπονται στο άρθρο 207 του Ν.4412/16.

 Εάν λήξει ο συμβατικός χρόνος παράδοσης, χωρίς να υποβληθεί εγκαίρως αίτημα παράτασης ή, εάν λήξει ο παραταθείς, κατά τα ανωτέρω, χρόνος, χωρίς να παραδοθεί το υλικό, ο προμηθευτής κηρύσσεται έκπτωτος.

2.4 Απόρριψη συμβατικών υλικών – αντικατάσταση

 Σε περίπτωση οριστικής απόρριψης ολόκληρης ή μέρους της συμβατικής ποσότητας των υλικών, με απόφαση του αποφαινομένου οργάνου ύστερα από γνωμοδότηση του αρμόδιου οργάνου, μπορεί να εγκρίνεται αντικατάστασή της με άλλη, που να είναι σύμφωνη με τους όρους της σύμβασης, μέσα σε τακτή προθεσμία που ορίζεται από την απόφαση αυτή.

 Αν η αντικατάσταση γίνεται μετά τη λήξη του συμβατικού χρόνου, η προθεσμία που ορίζεται για την αντικατάσταση δεν μπορεί να είναι μεγαλύτερη του 1/2 του συνολικού συμβατικού χρόνου, ο δε προμηθευτής θεωρείται ως εκπρόθεσμος και υπόκειται σε κυρώσεις λόγω εκπρόθεσμης παράδοσης.

 Αν ο προμηθευτής δεν αντικαταστήσει τα υλικά που απορρίφθηκαν μέσα στην προθεσμία που του τάχθηκε και εφόσον έχει λήξει ο συμβατικός χρόνος, κηρύσσεται έκπτωτος και υπόκειται στις προβλεπόμενες κυρώσεις.

 Η επιστροφή των υλικών που απορρίφθηκαν γίνεται μετά την προσκόμιση ίσης ποσότητας με την απορριφθείσα και αφού αυτή παραληφθεί οριστικά. Στην περίπτωση αυτή, ο προμηθευτής υποχρεούται να παραλάβει την ποσότητα που απορρίφθηκε και αντικαταστάθηκε μέσα σε είκοσι (20) ημέρες από την ημερομηνία της οριστικής παραλαβής της νέας ποσότητας. Η προθεσμία αυτή μπορεί να παραταθεί ύστερα από αίτημα του προμηθευτή, που υποβάλλεται απαραίτητα πέντε (5) τουλάχιστον ημέρες πριν από την εκπνοή της, με απόφαση του αρμοδίου αποφαινομένου οργάνου με την οποία και επιβάλλεται πρόστιμο σε ποσοστό 2,5% επί της συμβατικής αξίας της συγκεκριμένης ποσότητας. Αν παρέλθει η προθεσμία αυτή και η παράταση που χορηγήθηκε και ο προμηθευτής δεν παρέλαβε την απορριφθείσα ποσότητα, ο φορέας μπορεί να προβεί στην καταστροφή ή εκποίηση της ποσότητας αυτής, κατά τις ισχύουσες διατάξεις.

 Με απόφαση του αρμοδίου αποφαινομένου οργάνου, ύστερα από γνωμοδότηση του αρμοδίου οργάνου, μπορεί να εγκριθεί η επιστροφή στον προμηθευτή των υλικών που απορρίφθηκαν πριν από την αντικατάστασή τους, με την προϋπόθεση ο προμηθευτής να καταθέσει χρηματική εγγύηση που να καλύπτει την καταβληθείσα αξία της ποσότητας που απορρίφθηκε.

 Στις περιπτώσεις υλικών που απορρίφθηκαν ή κρίθηκαν παραληπτέα με έκπτωση επί της συμβατικής τιμής με βάση του ελέγχους που διενέργησε η πρωτοβάθμια επιτροπή παραλαβής, δύναται ο προμηθευτής να αιτηθεί, μέσα σε ανατρεπτική προθεσμία είκοσι (20) ημερών από την ημερομηνία κοινοποίησης της σχετικής απόφασης, την επανεξέταση υλικού από δευτεροβάθμια επιτροπή παραλαβής. Η δευτεροβάθμια επιτροπή παραλαβής προβαίνει εκ νέου, σε όλους τους προβλεπόμενους από τη σύμβαση ελέγχους και συντάσσει σχετικό πρωτόκολλο παραλαβής ή απόρριψης και ακολουθείται η διαδικασία που προβλέπεται ανωτέρω.

 Με απόφαση του αρμόδιου αποφαινομένου οργάνου, μπορεί να παραπέμπεται για επανεξέταση υλικό σε δευτεροβάθμια επιτροπή παραλαβής που συγκροτείται προς τούτο, ακόμη και στην περίπτωση που παραλήφθηκε οριστικά από την πρωτοβάθμια επιτροπή παραλαβής.

**Άρθρο 3ο**

**ΤΡΟΠΟΣ ΠΛΗΡΩΜΗΣ - ΚΡΑΤΗΣΕΙΣ**

Η πληρωμή της αξίας των υλικών στον ανάδοχο θα γίνει στο 100% της αξίας τους, μετά την οριστική, ποιοτική και ποσοτική παραλαβή των παραδοθέντων υλικών από την Επιτροπή παραλαβής της Υπηρεσίας, που εκτελεί την προμήθεια και μετά την υποβολή όλων των απαραιτήτων για την πληρωμή δικαιολογητικών καθώς και κάθε άλλου δικαιολογητικού που τυχόν ήθελε ζητηθεί, σύμφωνα με τον νόμο, από τις αρμόδιες υπηρεσίες που διενεργούν τον έλεγχο και την πληρωμή.

Η αμοιβή του Αναδόχου επιβαρύνεται με τα προβλεπόμενα στο άρθρο 5 της Διακήρυξης.

Η εξόφληση του τιμολογίου θα γίνει σύμφωνα με τη διαδικασία που προβλέπεται στο Ν.4270/2014 «Αρχές δημοσιονομικής διαχείρισης και εποπτείας (ενσωμάτωση της Οδηγίας 2011/85/ΕΕ) - δημόσιο λογιστικό και άλλες διατάξεις», όπως τροποποιήθηκε και ισχύει.

Σε περίπτωση που η πληρωμή του συμβασιούχου καθυστερήσει από την αναθέτουσα αρχή εξήντα (60) ημέρες μετά την υποβολή του τιμολογίου πώλησης από αυτόν, η αναθέτουσα αρχή (οφειλέτης), σύμφωνα με τα οριζόμενα στο Π.Δ. 166/2003 (ΦΕΚ 138/τ.Α`/5.6.2003) "Προσαρμογή της Ελληνικής νομοθεσίας στην Οδηγία 2000/35 της 29.6.2000 για την καταπολέμηση των καθυστερήσεων πληρωμών στις εμπορικές συναλλαγές", καθίσταται υπερήμερος και οφείλει τόκους χωρίς να απαιτείται όχληση από τον συμβασιούχο. Επισημαίνεται ότι η υποβολή του τιμολογίου πώλησης δεν μπορεί να γίνει προ της ημερομηνίας εκδόσεως του πρωτοκόλλου οριστικής ποιοτικής και ποσοτικής παραλαβής

**Άρθρο 4ο**

**ΕΓΓΥΗΣΕΙΣ - ΛΟΙΠΟΙ ΟΡΟΙ**

Ο ΑΝΑΔΟΧΟΣ κατέθεσε την υπ’ αριθ. …………………… εγγυητική επιστολή, ποσού € …………………………. του ……………………………………, το οποίο καλύπτει σε ποσοστό το 5% της συνολικής συμβατικής αξίας της προμήθειας, προ Φ.Π.Α., για την καλή εκτέλεση της Σύμβασης.

Η εγγύηση καλής εκτέλεσης ισχύει μέχρι την επιστροφή της και θα αποδοθεί στον ΑΝΑΔΟΧΟ μετά την πλήρη και κανονική εκτέλεση των όρων της παρούσας Σύμβασης, με την οριστική ποιοτική και ποσοτική παραλαβή των υπό προμήθεια ειδών και ύστερα από εκκαθάριση των τυχόν απαιτήσεων από τους δύο συμβαλλόμενους.

Η εγγύηση καλής εκτέλεσης προβλέπει ότι, σε περίπτωση κατάπτωσής της το οφειλόμενο ποσό υπόκειται στο εκάστοτε ισχύον τέλος χαρτοσήμου. Σε πάγιο τέλος χαρτοσήμου υπόκειται και το τυχόν οφειλόμενο ποσό λόγω επιβολής προστίμου.

 Για την παρακολούθηση της εκπλήρωσης των συμβατικών υποχρεώσεων του αναδόχου η επιτροπή παρακολούθησης και παραλαβής, προβαίνει στον απαιτούμενο έλεγχο της συμμόρφωσης του αναδόχου στα προβλεπόμενα στην σύμβαση για την εγγυημένη λειτουργία καθ’ όλον τον χρόνο ισχύος της τηρώντας σχετικά πρακτικά. Σε περίπτωση μη συμμόρφωσης του αναδόχου προς τις συμβατικές του υποχρεώσεις, επιτροπή εισηγείται στο αποφαινόμενο όργανο της σύμβασης την έκπτωση του αναδόχου.

**Άρθρο 5ο**

**ΠΟΙΝΙΚΕΣ ΡΗΤΡΕΣ**

 1. Αν το υλικό φορτωθεί- παραδοθεί ή αντικατασταθεί μετά τη λήξη του συμβατικού χρόνου και μέχρι λήξης του χρόνου της παράτασης που χορηγήθηκε, σύμφωνα με το άρθρο 209, επιβάλλεται πρόστιμο 5% επί της συμβατικής αξίας της ποσότητας που παραδόθηκε εκπρόθεσμα.

 2. Το παραπάνω πρόστιμο υπολογίζεται επί της συμβατικής αξίας των εκπρόθεσμα παραδοθέντων υλικών, χωρίς ΦΠΑ. Εάν τα υλικά που παραδόθηκαν εκπρόθεσμα επηρεάζουν τη χρησιμοποίηση των υλικών που παραδόθηκαν εμπρόθεσμα, το πρόστιμο υπολογίζεται επί της συμβατικής αξίας της συνολικής ποσότητας αυτών.

 3. Κατά τον υπολογισμό του χρονικού διαστήματος της καθυστέρησης για φόρτωση- παράδοση ή αντικατάσταση των υλικών, με απόφαση του αποφαινομένου οργάνου, ύστερα από γνωμοδότηση του αρμοδίου οργάνου, δεν λαμβάνεται υπόψη ο χρόνος που παρήλθε πέραν του εύλογου, κατά τα διάφορα στάδια των διαδικασιών, για το οποίο δεν ευθύνεται ο προμηθευτής και παρατείνεται, αντίστοιχα, ο χρόνος φόρτωσης - παράδοσης.

 4. Εφόσον ο προμηθευτής έχει λάβει προκαταβολή, εκτός από το προβλεπόμενο κατά τα ανωτέρω πρόστιμο, καταλογίζεται σε βάρος του και τόκος επί του ποσού της προκαταβολής, που υπολογίζεται από την επόμενη της λήξης του συμβατικού χρόνου, μέχρι την προσκόμιση του συμβατικού υλικού, με το ισχύον κάθε φορά ανώτατο όριο του ποσοστού του τόκου υπερημερίας.

 5. Η είσπραξη του προστίμου και των τόκων επί της προκαταβολής γίνεται με παρακράτηση από το ποσό πληρωμής του προμηθευτή ή, σε περίπτωση ανεπάρκειας ή έλλειψης αυτού, με ισόποση κατάπτωση της εγγύησης καλής εκτέλεσης και προκαταβολής αντίστοιχα, εφόσον ο προμηθευτής δεν καταθέσει το απαιτούμενο ποσό.

 6. Σε περίπτωση ένωσης οικονομικών φορέων, το πρόστιμο και οι τόκοι επιβάλλονται αναλόγως σε όλα τα μέλη της ένωσης.

**ΤΡΟΠΟΠΟΙΗΣΗ ΤΗΣ ΣΥΜΒΑΣΗΣ**

Τροποποίηση των όρων της σύμβασης κατά τη διάρκειά της πραγματοποιείται σύμφωνα με όσα προβλέπονται στα αρ.132 και 201 του Ν.4412/16. Στη περίπτωση αυτή, αναπροσαρμόζεται αντιστοίχως η εγγύηση καλής εκτέλεσης.

**Άρθρο 7ο**

**ΕΦΑΡΜΟΣΤΕΟ ΔΙΚΑΙΟ – ΕΠΙΛΥΣΗ ΔΙΑΦΟΡΩΝ**

 Ο οικονομικός φορέας δύναται, κατά των αποφάσεων που επιβάλλουν σε βάρος του κυρώσεις δυνάμει των άρθρων 203, 206, 207, 213, 218 και 220 του Ν. 4412/2016 να υποβάλει προσφυγή για λόγους νομιμότητας και ουσίας ενώπιον του φορέα που εκτελεί τη σύμβαση, μέσα σε ανατρεπτική προθεσμία τριάντα (30) ημερών, από την ημερομηνία που έλαβε γνώση της σχετικής απόφασης. Επί της προσφυγής, αποφασίζει το αρμόδιο αποφαινόμενο όργανο, ύστερα από γνωμοδότηση του αρμόδιου συλλογικού οργάνου. Οι προσφεύγοντες λαμβάνουν γνώση της σχετικής απόφασης, σώμα της οποίας τους κοινοποιείται με δική τους φροντίδα. Η εν λόγω απόφαση δεν επιδέχεται προσβολή με άλλη οποιασδήποτε φύσεως διοικητική προσφυγή.

Γενικότερα, η παρούσα προμήθεια διέπεται από την Ελληνική και Κοινοτική Νομοθεσία και κάθε διαφορά που θα προκύψει μεταξύ των Υπηρεσιών και του Αναδόχου, η οποία θα αφορά στην εκτέλεση, την εφαρμογή η γενικά τις σχέσεις που δημιουργούνται από αυτή, θα λυθεί από τα αρμόδια δικαστήρια. Είναι αυτονόητο ότι πριν από οποιαδήποτε προσφυγή στα δικαστήρια, τα συμβαλλόμενα μέρη θα καταβάλλουν κάθε προσπάθεια για φιλική διευθέτηση των διαφορών που ενδεχόμενα να αναφύονται μεταξύ τους. Σε περίπτωση αδυναμίας εξεύρεσης κοινά αποδεκτής λύσης, αποκλειστικά αρμόδια είναι τα Ελληνικά Δικαστήρια.

**Άρθρο 8ο**

####  ΜΟΝΟΜΕΡΗΣ ΛΥΣΗ ΤΗΣ ΣΥΜΒΑΣΗΣ

1. Οι αναθέτουσες αρχές μπορούν, υπό τις προϋποθέσεις που ορίζουν οι κείμενες διατάξεις, να καταγγέλλουν μια δημόσια σύμβαση κατά τη διάρκεια της εκτέλεσής της, εφόσον:

α) η σύμβαση έχει υποστεί ουσιώδη τροποποίηση, που θα απαιτούσε νέα διαδικασία σύναψης σύμβασης δυνάμει του άρθρου 132 του Ν. 4412/2016,

β) ο ανάδοχος, κατά το χρόνο της ανάθεσης της σύμβασης, τελούσε σε μια από τις καταστάσεις που αναφέρονται στην παράγραφο 1 του άρθρου 73 του Ν. 4412/2016 και ως εκ τούτου, θα έπρεπε να έχει αποκλειστεί από τη διαδικασία της σύναψης σύμβασης,

γ) η σύμβαση δεν έπρεπε να ανατεθεί στον ανάδοχο λόγω σοβαρής παραβίασης των υποχρεώσεων που υπέχει από τις Συνθήκες και την Οδηγία 2014/24/ΕΕ, η οποία έχει αναγνωριστεί με απόφαση του Δικαστηρίου της Ένωσης στο

πλαίσιο διαδικασίας δυνάμει του άρθρου 258 της ΣΛΕΕ.

2. Οι αναθέτουσες αρχές, υπό τις προϋποθέσεις που ορίζουν οι κείμενες διατάξεις, καταγγέλλουν υποχρεωτικά μια δημόσια σύμβαση κατά τη διάρκεια της εκτέλεσής της, εφόσον συντρέχει η περίπτωση της παρ. 5 ή της παρ. 7 του άρθρου 68 του ν. 3863/2010 (Α΄115).

Η παρούσα σύμβαση, υπό μορφή σχεδίου και αφού συμπληρώθηκε στα κενά της, υπογράφεται νόμιμα από τους συμβαλλόμενους σε πέντε όμοια πρωτότυπα.

**ΟΙ ΣΥΜΒΑΛΛΟΜΕΝΟΙ**

|  |  |
| --- | --- |
| **ΓΙΑ ΤΟ ΔΗΜΟ ΛΕΣΒΟΥ****Ο ΔΗΜΑΡΧΟΣ****ΣΠΥΡΙΔΩΝ ΓΑΛΗΝΟΣ** | **ΓΙΑ ΤΟΝ ΠΡΟΜΗΘΕΥΤΗ****Ο ΝΟΜΙΜΟΣ ΕΚΠΡΟΣΩΠΟΣ** |